**Mai mult de-atât!**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai mult de-atât!

Nu-mi aduceam aminte de zâmbetul curat,

de nu-ţi vedeam făptura de înger într-un pântec,

ce-ţi leagănă viaţa de Făt-Frumos, în cântec

şi-n sunetele calde de-un alb imaculat!

Mânuţele-ţi frământă un dor de viaţă viu

iar ochii închişi parcă, visează nopţi albastre,

menirea ta copile se naşte dintre astre,

mai mult de-atât, în vise-aș vrea să-ţi fiu!

Întotdeauna viaţa ne-asterne fericirea

pe braţele deschise, în palmele curate,

când un copil se naşte din stele-ndepărtate,

se-aşează blând în noi mai vie nemurirea!